Այսօր հունիսի 12-ն է, նախագահ Սարգսյանն իր ռուս գործընկերոջը ոչ մի ուղերձ չի հղել, նա դա արել է երեկ՝ հունիսի 11-ին: Նա և՛ գրավոր ուղերձ է հղել, և՛ անձամբ է գնացել ռուսական դեսպանություն: Բանն այն է, որ հերթական անգամ Հայաստանի քաղաքականապես ակտիվ հանրույթը կրակն ընկավ իր ղեկավարության ձեռքը: Գրազ եկածների մի մասը, որը խաղադրույք էր կատարել չշնորհավորելու վրա, այսօր պնդում է, որ հաղթել է, ամսի 12-ին Սարգսյանը չի շնորհավորել, իսկ այն, որ դա արել է մեկ օր առաջ՝ հաշիվ չէ, քանզի խոսքը վերաբերել է միայն հունիսի 12-ին: Էն մյուս հատվածը, որը փող էր դրել շնորհավորանքի վրա, այսօր նույնպես մոլորության մեջ է, քանզի հիմնականում գրազը կապվել է հունիսի 12-ի հետ: Փաստորեն, տուժել են երկու կողմերն էլ: